2 Petrus 1:20,21 Petrus weet dat die einde van sy lewe op aarde naby is. Juis dan is dit so belangrik om hulle wat agterbly te vertel wat die belangrikste van die lewe is. Om die volgende generasies op te roep om daaraan vas te hou. Dit is wat Petrus in vers 12-21 doen. Hy maak duidelik dat dit vir die kerk van die toekoms onmisbaar is om aan die Woord, wat die HERE gegee het, vas te hou. Die Woord is die Ou Testament en die evangelie wat in en deur Christus gekom het. Ons moet vandag sê
die hele Bybel wat die Heilige Gees ons deur die Bybelskrywers gegee het. Die Skrif is die heerlike geskenk wat God vir Sy volk gegee het.
Die Skrif wat in en in betroubaar is, is die geskenk aan al die generasies om tot Christus se terugkeer regtig volk van God te kan wees. Om as Christus se kerk te kan leef volgens wat die Gees ons leer. Somtyds sê mense dat ons na die geskenk van de Skrif nou tot Christus se terugkeer self moet invul hoe ons as Christene moet leef. Asof ons nou minder aan die Skrif self as God se Woord gebind is. Ons moet bedink dat ons nie in 'n unieke situasie leef nie. Ook in die tyd van die Bybel self was dit die profete wat die volk teruggeroep het om te leef volgens die wil van God soos hulle die kon hoor en lees in die Skrif soos hulle die toe gehad het. Die Skrif wys ons as God se suiwere stem ook in 2014 die regte pad. Ook vir alle generasies wat nog kom.